VS000656
Datum: 1987-07-13T02:00:00.000+02:00
datum_sodbe_i_stopnje: 1994-10-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: hudi primeri
odskodnina: 3100000 SIT
opombe: II Ips 335/96. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Osnovnošolka, kasneje dijakinja.

## Škodni dogodek

Poškodovala se je v prometni nesreči.

## Poškodba

Zvin vratne hrbtenice.

## Telesne bolečine

500000 SIT Telesne bolečine v hudi obliki 1 teden, srednje hude 2 tedna, lahke trajne 3 mesece in lahke občasne 9 mesecev. Bodoče telesne bolečine pa je pričakovati pri večjih obememenitvah vratne hrbtenice in rok, obstaja pa tudi možnost ponavljajočih se občasnih napadov kratkotrajnejših lažjih ali celo srednje hudih bolečin v vratu in možnost kratkotrajnejšega ponavljajočega se mrtvičenja "po levici".

#### Hospitalizacija

Daljša hospitalizacija. Nevšečnosti zaradi zdravljenja predstavljajo še operacija v popolni telesni omami; operativni poseg zaradi odstranitve fiksacijskega materiala.

#### Rehabilitacija

Zdravljenja v zdraviliščih.

#### Nevšečnosti med zdravljenjem

Večkratno rentgensko slikanje, vezanost na posteljo, ko je bila popolnoma odvisna od tuje pomoči, dalj časa trajajoča nezmožnost uživanja normalne hrane, nošenje plastične ovratnice, injekcije, analgetiki in druga zdravila.

## Strah

400000 SIT Ob škodnem dogodku je utrpela nenaden in hud kratkotrajen strah za svoje življenje, sekundarni strah pa se je pri njej razvijal zaradi nastopa bolečin v vratu, napotitve in sprejema v bolnišnico in ob tem, ko je izvedela, da ima poškodovano vratno hrbtenico. Dolgotrajnost diagnostičnih posegov, sam operativni poseg in večmesečno zdravljenje je oškodovanko stalno navdajalo s strahom pred nastopom večje ohromitve, po vseh fizioterapevtskih merah pa se je pojavljal strah zaradi zavrte gibljivosti vratne hrbtenice, občasnih bolečin v rokah, ko se vedno znova boji, da bo njena zmožnost opravljanja osnovnih in domačih opravil manjša. Pri tožnici je še vedno podan strah pred poslabšanjem nevrološkega stanja, kot tudi pred ponovno morebitno poškodbo oz., da glede nove posledice ne bo mogla živeti normalnega življenja.

## Zmanjšanje življenjske aktivnosti

1800000 SIT Tožnici je ostala omejena gibljivost vratu, ponavljajoče se bolečine v vratu in mrtvičenje leve roke. Njena delovna sposobnost je zmanjšana. Postala je nervozna. Pri odmeri odškodnine je upoštevana njena mladost in njena prejšnja nadpovprečna aktivnost, posebno v športu.

## Skaženost

400000 SIT Zaradi brazgotine na vratu in zmanjšane gibljivosti vratu trpi tožnica zaradi skaženosti.

---

ZOR člen 200, 203